Hubert Hurkacz

Hubert Hurkacz (s. 11. helmikuuta 1997 Wrocław) on puolalainen tennispelaaja. Parhaimmillaan hän on ollut ATP-listalla kaksinpelissä sijalla 16 huhtikuussa 2021 ja nelinpelissä sijalla 70 huhtikuussa 2021. Hän on voittanut urallaan kolme ATP-turnausta kaksinpelissä ja yhden nelinpelissä.

Vuonna 2018 Hurkacz eteni karsintojen kautta Ranskan avointen toiselle kierrokselle, missä hävisi Marin Čilićille. Myös Yhdysvaltain avoimissa hän hävisi Čilićille toisella kierroksella. Vuonna 2019 hän saavutti ensimmäisen ATP-turnausvoittonsa Winston-Salemissa, missä voitti loppuottelussa Benoît Pairen. Wimbledonissa hän eteni kolmannelle kierrokselle. Tammikuussa 2021 Hurkacz voitti Delray Beachin turnauksen. Australian avoimissa hän hävisi avauskierroksella Mikael Ymerille viisieräisen ottelun. Maalis-huhtikuussa hän voitti Miamin ATP Masters 1000 -turnauksen. Hän voitti turnauksessa mm. maailmanlistan sijalla 11 olleen Denis Shapovalovin, sijalla viisi olleen Stéfanos Tsitsipásin ja välierissä sijalla kahdeksan olleen Andrei Rublevin. Loppuottelussa hän voitti maailmanlistan sijalla 31 olleen Jannik Sinnerin. Voiton myötä Hurkacz nousi maailmanlistalla sijalta 37 sijalle 16.

Lähteet 

Puolalaiset tennispelaajat
Vuonna 1997 syntyneet
Elävät henkilöt